open-index/open-wikipedia-markdown huggingface dataset:
Kitsap County

**Kitsap County** er et fylke i den amerikanske delstaten Washington. Det ligger i de nordvestlige delene av staten og det grenser mot Island County i nordvest, Snohomish County i øst, King County i øst, Pierce County i sør, Mason County i sørvest og mot Jefferson County i nordvest.

Kitsap Countys totale areal er 1 466 km² hvorav 440 km² er vann. I 2000 hadde fylket 231 969 innbyggere og administrasjonssenteret ligger i byen Port Orchard, fylkets største by er Bremerton. Fylket ble grunnlagt i 1857 og fått sitt navn etter Suquamishstammens høvding Kitsap.

## Se også
*Poulsbo
## Eksterne lenker
*
King County (Washington)

**King County** er et fylke i den amerikanske delstaten Washington. Det ligger i de sentrale delene av staten og det grenser mot Snohomish County i nord, Chelan County i nordøst, Kittitas County i øst, Pierce County i sør og mot Kitsap County i vest.

King Countys totale areal er 5 506 km² hvorav 467 km² er vann. I 2000 hadde fylket 1 737 034 innbyggere og administrasjonssenteret ligger i byen Seattle som også er fylkets samt delstatens største by. Fylket ble grunnlagt i 1852 og fikk sitt navn etter William Rufus King som var visepresident under president Franklin Pierce, senere i 1986 ble fylket offisielt oppkalt etter borgerrettighetsforkjemperen Martin Luther King. King County er det mest folkerike fylket i Washington.

## Eksterne lenker
*
Montrose FC

**Montrose Football Club** er en semiprofesjonell, skotsk fotballklubb som holder til i Montrose, Angus. Klubben ble grunnlagt i 1879 av en mann ved navn Havey Price og bruker Links Park som hjemmebane. Links Park har en tilskuerkapasitet på 3&nbsp;292. Sesongen 2011/12 spiller Montrose i skotsk 3. divisjon (nivå 4).

## Historie
Montrose FC ble stiftet i 1879. Klubben ble medlem av den skotske fotballigaen i 1923, sammen med nabolaget Brechin City, i den da nyetablerte Scottish Third Division (nivå 3), og ble i sin første sesong 1923/24 nummer fire i divisjonen.

## Sesonger

## Klubbrekorder

*Høyeste tilskuerantall: 8 983 mot Dundee 17. mars 1973 (skotsk FA-cup 3. runde)
*Største seier: 12&ndash;0 mot Vale of Leithen 4. januar 1975 (skotsk FA-cup 2. runde)
*Største tap: 0&ndash;13 mot Aberdeen 17. mars 1951 (skotsk FA-cup)

## Referanser


## Eksterne lenker
*
Island County

**Island County** er et fylke i den amerikanske delstaten Washington. Det ligger i de nordvestlige delene av staten og det grenser mot Skagit County i nordøst, Snohomish County i øst, Kitsap County i sørvest, Jefferson County i vest og mot San Juan County i nordvest.

Island Countys totale areal er 1 340 km² hvorav 800 km² er vann. I 2000 hadde fylket 71 558 innbyggere og administrasjonssenteret ligger i byen Coupeville, fylkets største by er Oak Harbor. Fylket ble grunnlagt i 1853 og har fått sitt navn ettersom det består av to øyer;  Whidbey og Camano. 
## Eksterne lenker
*
San Juan County (Washington)

**San Juan County** er et fylke i den amerikanske delstaten Washington. Det ligger nordvest i staten og det grenser mot Whatcom County i nordøst, Skagit County i øst, Island County i sørøst, Jefferson County i sør og mot Clallam County i sørvest.

San Juan Countys totale areal er 1 609 km² hvorav 1 156 km² er vann. I 2000 hadde fylket 14 077 innbyggere og administrasjonssenteret ligger i byen Friday Harbor som også er fylkets største by. Fylket ble grunnlagt i 1873 og har fått sitt navn etter øya San Juan Islands.
## Eksterne lenker
*
Dumbarton FC

**Dumbarton Football Club** er en skotsk fotballklubb som holder til i Dumbarton. Klubbens hjemmebane er Dumbarton Football Stadium, med tilskuerkapasitet 2050. Laget spiller i Scottish Championship (nivå 2).

## Historie
Dumbarton FC ble stiftet i 1872. Ligamester i 1891 delt med Rangers FC.

## Sesonger

## Klubbrekorder

* Høyeste tilskuerantall: 18 001 mot Raith Rovers 2. mars 1957 (skotsk FA-cup 3. runde)
* Største seier: 13-2 mot Kirkintilloch 1881 (skotsk FA-cup)
* Største tap: 1-11 mot Albion Rovers 1926 (skotsk FA-cup) & mot Ayr United 16. august 1952 (Scottish League Cup)

## Norske spillere
Fra 2003 til 2005 spilte den tidligere Arnadal IL-, Eik-Tønsberg- og FK Tønsberg-spilleren Bjørn Erik Skjelbred for klubben.

## Publikumsstatistikk

## Referanser


## Eksterne lenker
*
Bugulma

**Bugulma** (russisk: Бугульма, tatarisk: *Bögelmä*) er en by i Republikken Tatarstan i Russland.  Innbyggertall: 93&nbsp;014 (folketelling 2002). 

Bugulma ble grunnlagt i 1736. Byen utviklet seg til et sentrum for oljeproduksjon og maskinbygging. 

## Kjente personer fra Bugulma
*Alsou Abramova &ndash; sanger
*Olga Danilova &ndash; langrennsløper

## Eksterne lenker
* 
* Nettsted for Bugulma (russisk)
* Bugulma på MojGorod (russisk)
Christian Bale

**Christian Charles Philip Bale** (født 30. januar 1974) er en britisk skuespiller. Han er kjent for sine roller i *[[Mio min Mio (film)|Mio min Mio]]*, *[[Terminator Salvation]]*, *[[American Psycho (film)|American Psycho]]*, *[[Solens rike (film)|Solens rike]]*, *[[Batman Begins]]*, *[[The Dark Knight (film)|The Dark Knight]]*, *[[The Dark Knight Rises]]*, *[[The Fighter]]* og *[[American Hustle]]*.

Bale er kjent for sin mangfoldighet innen skuespilleryrket, samt at han har gått opp og ned i vekt til forskjellige roller (spesielt til filmene *[[Maskinisten]]*, en rolle han gikk ned 30 kilo for å spille, og *[[Batman Begins]]*, en rolle han la på seg 40 kilo for å spille).

Under Oscar 2011 fikk Bale Oscar for beste mannlige birolle for rollen som Dicky Eklund i *[[The Fighter]]* (2010). Han ble også nominert til en Oscar for beste mannlige hovedrolle i 2014 for sin rolle i *[[American Hustle]]* (2013).

## Tidlig liv
Bale ble født i Haverfordwest i Pembrokeshire i Wales, og er yngst av fire barn. Han tilbragte barndommen i flere land, inkludert Storbritannia, Portugal og USA. Selv om han ble født i Wales har han uttalt at han anser seg selv som engelskmann. 

I 1984 debuterte han på scenen i West End-stykket *The Nerd*, der han spilte mot Rowan Atkinson.

## Karriere
Bale hadde sin debut som filmskuespiller i rollen som Aleksej Nikolajevitsj, kronprins av Russland i TV-filmen *Anastasia: The Mystery of Anna* i 1986.

I 1987 spilte Bale i filmen *Mio min mio* etter Astrid Lindgrens bok, og samme år anbefalte Amy Irving Bale til sin ektemann, Steven Spielberg. Spielberg ga Bale hovedrollen i filmen *Solens rike*, da Bale var 13 år gammel. Han spilte her en britisk gutt som blir separert fra foreldrene sine og etter hvert havner i en japansk interneringsleir under andre verdenskrig. Bale mottok gode kritikker for sin rolle i filmen, samt den aller første prisen for «beste skuespillerprestasjon av en ung skuespiller» som ble delt ut av National Board of Review of Motion Pictures.

## Filmografi

## Referanser


## Eksterne lenker
* 
* 
* Christian Bale i the Open Directory Project
Pierce County (Washington)

**Pierce County** er et fylke i den amerikanske delstaten Washington. Det ligger i de vestlige delene av staten og det grenser mot Thurston County i sørvest, Mason County i nordvest, Kitsap County nordvest, King County i nord, Yakima County i øst og mot Lewis County i sør.

Pierce Countys totale areal er 4 679 km² hvorav 330 km² er vann. I 2000 hadde fylket 700 820 innbyggere og administrasjonssenteret ligger i byen Tacoma som også er fylkets største by. Fylket ble grunnlagt i 1852 og har fått sitt navn etter USAs fjortende president Franklin Pierce. McChord Air Force Base ligger i Pierce County.
## Eksterne lenker
*
Snohomish County

**Snohomish County** er et fylke i den amerikanske delstaten Washington. Det ligger nordvest i staten og det grenser mot Skagit County i nord, Chelan County i øst, King County i sør, Kitsap County i sørvest og mot Island County i vest.

Snohomish Countys totale areal er 5 689 km² hvorav 278 km² er vann. I 2000 hadde fylket 606 024 innbyggere og administrasjonssenteret ligger i byen Everett som også er fylkets største by. Fylket ble grunnlagt i 1861 og har fått sitt navn etter indianerstammen Snohomish.
## Eksterne lenker
*
Skagit County

**Skagit County** er et fylke i den amerikanske delstaten Washington. Det ligger nordvest i staten og det grenser mot Whatcom County i nord, Okanogan County i øst, Chelan County i sørøst, Snohomish County i sør, Island County i sørvest og mot San Juan County i vest.

Skagit Countys totale areal er 4 974 km² hvorav 480 km² er vann. I 2000 hadde fylket 102 979 innbyggere og administrasjonssenteret ligger i byen Mount Vernon som er fylkets nest største by. Fylket ble grunnlagt i 1883 og har fått sitt navn etter indianerstammen skagit.

En korøvelse i *Skagit Valley* den 19. mars  2020 som ble etterfulgt av et utbrudd av covid-19 beviste i flere forskeres øyne at aerosoldråper, det vil si partikler som kan holde seg luftbårne i lengre tid, kan være en vesentlig smittevei når det sykdomsutløsende viruset SARS-CoV-2 sprer seg mellom mennesker.
## Referanser

## Eksterne lenker
*
Whatcom County

**Whatcom County** er et fylke i den amerikanske delstaten Washington. Det ligger nordvest i staten og det grenser mot Okanogan County i øst, Skagit County i sør, San Juan County i sørvest og mot Canada i nord.

Whatcom Countys totale areal er 6 484 km² hvorav 995 km² er vann. I 2000 hadde fylket 166 814 innbyggere og administrasjonssenteret ligger i byen Bellingham som også er fylkets største by. Fylket ble grunnlagt i 1854 og har fått sitt navn etter et indiansk ord som betyr "bråkende vann".
## Eksterne lenker
*
Thurston County

**Thurston County** er navnet på to fylker i USA:

*Thurston County (Nebraska)
*Thurston County (Washington)
Sherman County

**Sherman County** er navnet på fire fylker i USA:

*Sherman County (Kansas)
*Sherman County (Nebraska)
*Sherman County (Oregon)
*Sherman County (Texas)
Elgin City FC

**Elgin City Football Club** (også kjent som City eller The Black and Whites) er en skotsk, semiprofesjonell fotballklubb som holder til i Elgin, Moray, i Nordøst-Skottland. Sesongen 2010/11 spiller Elgin City i skotsk 3. divisjon (nivå 4).

## Historie
Klubben ble grunnlagt i 1893, etter en sammenslåing av de to eldre klubbene i området Moray, Elgin Rovers og Vale of Lossie. Klubbens første trofé kom i 1898, da de ble den første klubben utenfor Inverness til å vinne the North of Scotland Cup. Etter det hadde de imidlertid begrenset suksess, bortsett fra å vinne the Elgin District Cup, inntil de igjen vant the North of Scotland Cup i 1924. Siden den gang har de vunnet heder og ære i lokale mesterskap med jevne mellomrom. 

Elgin City har spilt på Borough Briggs siden 1921, da dette stadionet erstattet den gamle hjemmebanen Cooper Park. Borough Briggs har for tiden en tilskuerkapasitet på 4&nbsp;927 tilskuere (478 sitteplasser).

## Sesonger

## Klubbrekorder
*Høyeste tilskuerantall: 12 608 mot Arbroath 17. februar 1968 (skotsk FA-cup)
*Største seier: 18&ndash;1 mot Brora Rangers 6. februar 1960 (nord skotsk cup)
*Største tap: 1&ndash;14 mot Hearts 4. februar 1939 (skotsk FA-cup)

## Referanser


## Eksterne lenker
*
Lake County

**Lake County** er navnet på tolv fylker i USA:

*Lake County (California)
*Lake County (Colorado)
*Lake County (Florida)
*Lake County (Illinois)
*Lake County (Indiana)
*Lake County (Michigan)
*Lake County (Minnesota)
*Lake County (Montana)
*Lake County (Ohio)
*Lake County (Oregon)
*Lake County (Sør-Dakota)
*Lake County (Tennessee)
Baker County

**Baker County** er navnet på tre fylker i USA:

*Baker County (Florida) 
*Baker County (Georgia) 
*Baker County (Oregon)
Union County

**Union County** er navnet på flere fylker i USA:

*Union County (Arkansas)
*Union County (Florida)
*Union County (Georgia)
*Union County (Illinois)
*Union County (Indiana)
*Union County (Iowa)
*Union County (Kentucky)
*Union County (Mississippi)
*Union County (New Jersey)
*Union County (New Mexico)
*Union County (Nord-Carolina)
*Union County (Ohio)
*Union County (Oregon)
*Union County (Pennsylvania)
*Union County (Sør-Carolina)
*Union County (Sør-Dakota)
*Union County (Tennessee)

*Union Parish i Louisiana
Marion County

**Marion County** er navnet på sytten fylker i USA:

*Marion County (Alabama) 
*Marion County (Arkansas) 
*Marion County (Florida) 
*Marion County (Georgia) 
*Marion County (Illinois) 
*Marion County (Indiana) 
*Marion County (Iowa)
*Marion County (Kansas)
*Marion County (Kentucky) 
*Marion County (Mississippi) 
*Marion County (Missouri) 
*Marion County (Ohio) 
*Marion County (Oregon) 
*Marion County (Sør-Carolina) 
*Marion County (Tennessee) 
*Marion County (Texas) 
*Marion County (Vest-Virginia)
Linn County

**Linn County** er navnet på fire fylker i USA:

*Linn County (Iowa) 
*Linn County (Kansas) 
*Linn County (Missouri) 
*Linn County (Oregon)
Cedar County

**Cedar County** er navnet på tre fylker i USA:

*Cedar County (Iowa) 
*Cedar County (Missouri) 
*Cedar County (Nebraska)
Iron County

**Iron County** er navnet på fire fylker i USA:

*Iron County (Michigan) 
*Iron County (Missouri) 
*Iron County (Utah) 
*Iron County (Wisconsin)
Carbon County

**Carbon County** er navnet på fire fylker i USA:

*Carbon County (Montana) 
*Carbon County (Pennsylvania) 
*Carbon County (Utah) 
*Carbon County (Wyoming)
Park County

**Park County** er navnet på tre fylker i USA:

*Park County (Colorado) 
*Park County (Montana) 
*Park County (Wyoming)
Delta Amacuro

**Delta Amacuro** er en av de 23 delstatene i Venezuela. Hovedstaden er Tucupita. Delta Amacuro dekker et areal på 40&nbsp;200 km². Ved folketellingen i 2011 hadde delstaten  innbyggere. 

## Referanser
Raet landskapsvernområde

**Raet landskapsvernområde** er en tidligere regulering av en del av det området som i dag er Raet nasjonalpark. Området ligger i Agder fylke, i Arendal kommune, og omfatter lokaliteter som Tromlingene, Alvekilen, Bjelland, Spornes, Hove, Gjesøya, Merdø, Havsøya, Ærøya, Jerkholmen og Torungene. Diskusjonen om området burde bli Raet nasjonalpark startet i 2012.

Vernet gjelder først og fremst de ubebygde delene av disse øyene. Området er ca. 15 km langt og utgjør ca. 18&nbsp;396 dekar hvorav det meste er sjøareal. Området grenser til Hasseltangen landskapsvernområde i Grimstad kommune. Formålet med vernet er å *«bevare det egenartede natur- og kulturlandskapet med kvartærgeologiske forekomster og særegent dyre- og planteliv knyttet til Raet i Aust-Agders kystområde»*.

Innenfor området er det tre naturreservater: Indre Halvorsholmen, Store Torungen og Tromlingene. De to førstnevnte er for å verne hekkende sjøfugl, mens det på Tromlingene er våtmark. Østre del av Tromlingene har såkalt fuglelivsfredning, som inngår i verneforskriften for landskapsvernområdet. Skogen på yttersiden av Tromøya har fra 1914 vært fredet etter skogloven. Å beskytte oppvekst for verneskog var da formålet. Skogen er fortsatt vernet.

Det er flere offentlig sikrede friluftsområder innen Raet landskapsvernområde. Fra øst: Spornes, Hove, deler av Merdø, deler av Havsøya, Ærøya, Tvisteinen, Flatskjær, Skjelbergholmen og Jerkholmen. Friluftsområdene eies dels av stat eller kommune, og dels av private som det er inngått avtale med. 

Den store endemorenen fra istida, Raet, er et viktig kriterium for vern av området. Raet har avsatt store mengder løsmasser. På yttersiden er massene gjennom lang tid vasket ut slik at bare de groveste rullesteinene er tilbake. Strandvoller av grus og stein er det mange steder. Nærheten til Skagerrak gjør at Raet landskapsvernområde har et typisk kystklima. Agder er et av de steder i Norge som har flest soldager. 

Raet landskapsvernområde ligger langt sør, og her finnes mange planter som hører hjemme på sørligere breddegrader. Mange av disse har sin nordgrense her på nordsiden av Skagerrak. Fremmede arter som har kommet hit som ballastplanter finnes det eksempler på.

## Referanser


## Kilder
*Raet landskapsvernområde – informasjon fra Fylkesmannen i Aust-Agder.

## Eksterne lenker
* Miljøstatus i Aust-Agder - Raet landskapsvernområde
* Fylkesmannen i Aust-Agder - Forvaltningsplan 2012-2021 (PDF-fil)
Orinoco

**Orinoco** er en 2&nbsp;010 kilometer lang elv hovedsakelig i Venezuela, men også i Colombia. Den er en av de lengste elvene i Sør-Amerika.

Kilden ligger i det sørlige Venezuela, i nærheten av grensen til Brasil. Elven renner først mot nordvest og fortsetter i en bue mot nord, og til slutt mot øst. Elva danner en stor del av grensa mellom Colombia og Venezuela. Før elvens utløp i Atlanterhavet brytes elven opp i et stort delta.

En kuriositet ved elvesystemet Orinoco er Casiquiarekanalen som starter som en arm til Orinoco, men fører til Negro, en sideelv til Amazonaselva, og danner en naturlig kanal mellom Orinoco og Amazonaselva. Amazonasdelfinen lever også i elvesystemet Orinoco.

## Referanser


## Eksterne lenker
*
Median

I statistikk er **median** et sentralitetsmål som defineres som verdien til tallet som deler et utvalg i to deler slik at hver del har like mange elementer. Medianen er «midt på tabellen» hvis resultatene settes opp i synkende (eller stigende) rekkefølge. For et utvalg der antall observasjoner er et oddetall, er medianen den midterste verdien der utvalget er sortert i rekkefølge. For et utvalg der antall observasjoner er et partall er medianen gjennomsnittet av de to midterste verdiene.
 
Medisinsk brukes uttrykket **medianplan** (midtsagittalplan) om en tenkt linje som deler kroppen i en venstre og en høyre halvdel.
 
## Bestemmelse av median
I et sortert datasett med *n* elementer, hvor *n* er **ulike** vil medianen kunne finnes som *element nummer* \tfrac{n+1}{2} (også kalt medianplass).

I et sortert datasett med *n* elementer, hvor *n* er **like** kan medianen være en av de to midterste tallverdier, og enhver tallverdi der imellom. Ofte brukes middelverdien av de to midterste tallverdiene.

## Stabilitet
Fordelen ved å bruke median i forhold til middelverdi er at median er stabil overfor ekstreme observasjoner (som blant annet kan fremkomme ved målefeil). Hvis man for eksempel har målt høyder i meter, men har glemt å sette komma i noen av målingene, vil det påvirke gjennomsnittet mye, mens medianen ikke blir påvirket i samme grad. Har man målingene 1,73 – 180 – 1,86, vil gjennomsnittet bli 63,59, mens medianen er 1,86. Her er medianen tett på det som ville vært medianverdien uten den ene feilmålingen (1,80).

Videre er median en fordel å benytte ved spørreundersøkelser der en observasjon skiller seg markant fra øvrige observasjoner. Dersom fem personer blir spurt hvor mange husdyr de har, og én av dem bor på gård, kan vi tenke oss dette utfallet: 0, 1, 35, 1, 2. Gjennomsnittet her vil være 7,8 og median 1. Medianen vil her gi en bedre indikasjon på hvor mange husdyr det er vanlig å ha i norske hjem.

## Median i geometri
I geometrien betegner *median* et linjestykke som forbinder en av en trekants vinkelspisser med midtpunktet av den motstående side.

For å finne medianen av en tallrekke som for eksempel: 1-3-5-6-8-9-11-12-14, må du telle deg  innover fra hver av sidene. Medianen i denne tallrekken er derfor 8.

## Se også
*Gjennomsnitt
*Typetall

## Referanser
Warren (andre betydninger)

**Warren** har flere betydninger:

;Fylker
*Warren County i Georgia
*Warren County i Illinois
*Warren County i Indiana
*Warren County i Iowa
*Warren County i Kentucky
*Warren County i Mississippi
*Warren County i Missouri
*Warren County i New Jersey
*Warren County i New York
*Warren County i Nord-Carolina
*Warren County i Ohio
*Warren County i Pennsylvania
*Warren County i Tennessee
*Warren County i Virginia

;Byer
*Warren i Michigan
Jerkholmen

**Jerkholmen** er ei øy i Arendal kommune i Agder, helt sørligst i kommunen, nær grensa til Grimstad. 

Øya er en del av Raet nasjonalpark og består for en stor del av morenemasse. Jerkholmen er kvartærgeologisk en del av det store raet; en israndavsetning som kan følges fra Finland, over Sverige og langs hele Norge og inn i Russland. Strukturen fortsetter fra Jerken østover til Merdø og Hove på Tromøy, og vestover gjennom Hasseltangen landskapsvernområde og Søm-Ruakerkilen naturreservat til Fevik i Grimstad kommune.

Jerkholmen er et offentlig sikret friområde ved avtale med private grunneiere og har lenge vært et populært utfartssted for båtfolket. Holmen har en mindre sandstrand og er tilrettelagt med flytebrygge og utedo. 

Det er flere gravrøyser på Jerkholmen. 

Jerken er lenge benyttet som utmarksbeite for sauer. Fylkesmannen i Aust-Agder har satt igang tiltak for å vedlikeholde kulturlandskapet på Jerken. I 2007 ble store mengder einerkratt fjernet fra øya. 

## Eksterne lenker
* Jerkholmen by air på YouTube (video)
* Hemmelig Tempo - Skjærgårdsseminar kortfilm på YouTube
Braintree (Massachusetts)

**Braintree** er en by i Norfolk County i  Massachusetts, USA. Ved folketellingen i 2010 hadde byen 35 744  innbyggere.

To presidenter er født i Braintree, John Adams som var USAs andre president og hans sønn John Quincy Adams som var USAs sjette president.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Grigorij Perelman

**Grigorij Jakovlevitsj Perelman** (russisk: Григорий Яковлевич Перельман; født 13. juni 1966 i Leningrad (St. Petersburg)) er en russisk matematiker som har utmerket seg innen Riemanngeometri og geometrisk topologi. Perelman skal ha løst det over 100 år gamle matematiske problemet kalt Poincare-formodningen, som er en av matematikkens syv mysterier.

I august 2006 ble Perelman tildelt Fieldsmedaljen, som er den høyeste utmerkelsen en matematiker kan oppnå, men han avslo ved å ikke møte opp på kongressen.

## Referanser
Camden County

**Camden County** er navnet på fire fylker i USA:
*Camden County (New Jersey)
*Camden County (Nord-Carolina)
*Camden County (Missouri)
*Camden County (Georgia)
Shining (norsk band)

**Shining** er et norsk band som startet som et eksperimentelt jazzband i 1999, men har endret retning flere ganger siden det. I dag spiller det jazz/metall/prog rock.

Shining var blant de fire artister og band som mottok «a-ha-stipendet» i forkant av a-has avskjedsturné i 2010. Bandet har i tillegg mottatt to Alarmpriser i klassen jazz og vunnet Spellemannprisen 2011 i klassen årets innovatør for sin bruk av sosiale medier. 16. februar I 2013 mottok Shining Statoil-stipendet på én million kroner under .

## Priser
* Alarmprisen 2006 i klassen årets jazzalbum for *[[In the Kingdom of Kitsch You Will Be a Monster]]*
* Alarmprisen 2007 i klassen årets jazzalbum for *[[Grindstone]]*
* Vinner av a-ha-stipendet i 2010, utdelt på VG-showet på Rådhusplassen i Oslo
* Spellemannprisen 2011 i klassen årets innovatør
* Statoil-stipendet 2013

### Nominasjoner
* Spellemannprisen 2005 i åpen klasse for *In the Kingdom of Kitsch You Will Be a Monster*
* Spellemannprisen 2007 i åpen klasse for *Grindstone*
* StatoilHydro-stipendet 2008 på 
* Bendiksenprisen 2010
* Spellemannprisen 2010 i klassen metal for *[[Blackjazz]]*
* Spellemannprisen 2011 i klassen metal for *[[Live Blackjazz]]*
* Spellemannprisen 2013 i klassen metal for *[[One One One]]*

## Besetning
*Jørgen Munkeby: saxofon, gitar, fløyte
*Tobias Ørnes Andersen : trommer
*Håkon Sagen: gitar
*Eirik Tovsrud Knutsen: synth / keyboards
*Ole Vistnes: (bass)

**Tidligere medlemmer**
*Torstein Lofthus: trommer
*Tor Egil Kreken: bass
*Knut Løchsen: tangenter

*Morten Strøm: bass
*Andreas Hessen Schei: piano
*Andreas Ulvo: piano
*Aslak Hartberg: bass
*Morten Qvenild: piano
*Bernt Moen: tangenter
*Even Helte Hermansen: gitar

## Diskografi
### Studioalbum
* *[[Where the Ragged People Go]]* (BP, 2001)
* *[[Sweet Shanghai Devil]]* (Jazzland, 2003)
* *[[In the Kingdom of Kitsch You Will Be a Monster]]* (Rune Grammofon, 2005)
* *[[Grindstone]]* (Rune Grammofon, 2007)
* *[[Blackjazz]]* (Indie Recordings, 2010)
* *[[One One One]]* (Universal Music Norway, 2013)
* *[[International Blackjazz Society]]* (Spinefarm Records, 2015)
* *Animal* (2018)

### Livealbum
* *[[Live Blackjazz]]* (Indie Recordings, 2011)

### Samlealbum
* *[[Shining (album)|Shining]]* (2008)

## Referanser


## Eksterne lenker
* 
*
Tucupita

**Tucupita** er hovedstaden i delstaten Delta Amacuro i Venezuela.

Delstaten Delta Amacuro består nesten utelukkende av Orinoco-deltaet. Den varme og fuktige byen Tucupita ligger ved elven Caño Manamo (en av de to største grenene i deltaet). Til byen går det en vei langs toppen av en gigantisk barriere som ble bygd i 1960-årene for å skape tørt land. Prosjektet anses av mange for å være en fiasko, fordi man ikke oppnådde å skape tørt land av særlig betydning, og på grunn av de store økologiske skadene som oppstod som følge av saltvannsinntrengning i deltaområdet.

Deltaet er hovedsakelig dekket av mangrove, med en rik flora og fauna som gjør det til en svært interessant område for zoologer og biologer. Det er oppdaget betydelige mengder olje i de vestlige delene av deltaet, og mange frykter at en eventuell oljeutvinning vil påføre området betydelige økologiske ødeleggelser.

## Økoturisme
Byens største inntektskilde er fra økoturisme. De største attraksjonene er den store artsrikdommen når det gjelder fugler, pattedyr og reptiler i deltaet. Mange besøker også landsbyene til de lokale indianerne, warao. I motoriserte kanoer får turistene tilgang til de mest fjerntliggende delene av deltaet, der man har satt opp hytter i alle prisklasser. 

Det er gode bussforbindelser til flere byer i det nordlige Venezuela, blant annet Ciudad Bolívar.
Fra et mislykket forsvinningsnummer

***Fra et mislykket forsvinningsnummer*** er en samling tekster av forfatteren Terje Holtet Larsen. Samlinga kom ut på Kolon forlag i 2004, og inneholder 6 tekster på til sammen 160 sider.

Samlinga har undertittelen «fortellinger», og antyder at tekstene skal leses som skjønnlitteratur. De fleste tekstene inneholder lengre, essayistiske refleksjoner av en jeg-person. Jeg-personen kan ha visse biografiske trekk som samsvarer med forfatterens, men sjangerbetegnelsen gjør det naturlig å tolke jeg-et som fiktivt. 

Bare i sjeldne tilfelle er jeg-et involvert i handling eller interaksjon med andre mennesker; stort sett sitter han på et ensomt sted og reflekterer. Som regel tar jeg-personen utgangspunkt i lesning eller i kunstverk, og gjør i tankene lange sprang mellom ulike kunstarter og historiske epoker og eget liv. Særlig ser han ut til å ha en forkjærlighet for biografier over mer og mindre kjente personer. Her kan nevnes Toralv Maurstad, den svenske mirakeldoktoren Fredrik August Boltzius og den polske eksilforfatteren Witold Gombrowicz.

Fortellinga «Det bor ingen gærning der nå» skiller seg ut ved å ha et handlingsforløp, idet jeg-personen oppsøker moras pleiefar for å gjøre gjengjeld for overgrep som hun ble utsatt for i ungdommen – helt til det viser seg at hevnen bare skjer i tankene.

## Tekster
*«Scenekunstnere»
*«Hvis det er greit at jeg tar av meg skoene?»
*«Det bor ingen gærning der nå»
*«En helt annen letthet enn latterens»
*«Forsøket på å la være å dikte opp et jeg»
*«All denne virkeligheten så snart du åpner øynene » 

## Referanser
Malheur County

**Malheur County** er et fylke i den amerikanske delstaten Oregon. Det ligger i det sørøstlige hjørnet av staten og grenser mot Harney County i vest,  Grant County i nordvest og Baker County i nord. Det grenser også til delstatene Idaho i øst og Nevada i sør.

Malheur Countys totale areal er 25 719 km² hvorav 111&nbsp;km² er vann. I 2000 hadde fylket 31 615 innbyggere og administrasjonssenteret ligger i byen Vale, fylkets største by er Ontario. Fylket ble grunnlagt i 1887 og har fått sitt navn etter elven Malheur River som renner gjennom området.

## Eksterne lenker
*
Lier Rundt

**Lier Rundt** er et sykkelritt i Lier og avholdes hvert år i august, første gang i 2003.

Arrangementskomiteen består av Halvor Mørk, Lars Marius Opsal og Steffen Gausemel Backe.

## Geografi
Start og mål er på gården Kors-Valle. Syklistene sykler en 37,6 km lang løype rundt Lierdalen, opp østsiden og tilbake langs vestsiden. I Sylling, cirka midtveis, er det innlagt spurt, hvor vinneren belønnes med den grønne spurttrøya. Førstemann i mål på Kors-Valle får æren av å bære den gule vinnertrøya i neste års ritt.
## Historie
I 2007 ble seiersrekken til Ole Jakob Strømme Hansen brutt. Halvor Mørk spurtslo Jan Inge Trontveit, og ble rittets første vinner over 30 år. Jan Inge Trontveit vant spurten i Sylling, mens Ole Jakob Strømme Hansen vant prologen på Lier Stadion.

I 2006 deltok 25 ryttere, hvorav 24 kom til mål. Ole Jakob Strømme Hansen vant for fjerde året på rad. Christian Gabrielsen vant spurten i Sylling.

## Trøyevinnere

## Eksterne lenker
Lier Rundts nettsider
Artikkel skrevet ''før'' årets ritt av Liernett
Artikkel skrevet ''etter'' årets ritt av Liernett
Alv Knutsson

**Alv Knutsson** (født 1420, død 1496) var en norsk riksråd under Kalmarunionen og den rikeste godseieren i Norge på 1400-tallet.

Alv Knutsson var sønn av den svenske adelsmannen Knut Jönsson Posse, som grunnla den svenske adelsslekten Tre Rosor. Alv giftet seg med den norske fru Agnes Alvsdatter, arving til Giske- og Sudreim- godsene. Hun var av Bjarkøyætten, og stammet dermed fra Erling Skjalgsson og Tore Hund. Alv Knutsson fikk disse eiendommene i arv. Han satt med en rekke viktige embeder og lensposter i sin levetid.

Agnes Alvsdatter stammet også fra kong Håkon 5.s frilledatter Agnes Håkonsdatter. Døpenavnet Agnes ble derfor holdt i hevd blant hennes etterkommere, og da Norge stod uten konge i 1448, ble Alv Knutssons grandonkel Sigurd Jonsson nevnt blant kandidatene til tronen, men var ikke interessert. Som sin far giftet Alv seg med en norsk kvinne, stormannsdatteren Magnhild Oddsdatter fra Voss, arving til Finne og mange andre gårder på Vestlandet. I sitt første ekteskap var hun gift med en ridder og lensherre i Gudbrandsdalen, Bengt Hartvigson. Han ble snart drept i et bondeopprør. Magnhild giftet seg igjen, med Sigurd Skaktavl fra storgården Grefsheim ved Mjøsa. De rakk å få sønnen Karl Sigurdsson før også denne mannen døde. Magnhild var enke to ganger da hun giftet seg med Alv Knutsson. De fikk datteren Karine og to sønner, Knut som var oppkalt etter sin farfar, og Odd som ble oppkalt etter morfaren. Familien bosatte seg på Grefsheim, midtveis mellom farens familie i Sverige og morens på Vestlandet. Ekteparet fikk innstiftet et eget alter for seg i Hamar domkirke, St. Annas alter, som de ga rikelige gaver til. 

Etter Knut Alvssons død gikk Grefsheim over til hans ugifte søster Karine Alvsdatter. Det ble sagt at klokkene i Hamar domkirke begynte å ringe først når kirkebåten ble sett å legge ut fra Grefsheims brygge. Karine testamenterte Grefsheimgodset, «i alt flere hundre gårder», til Hamar bispestol og domkirke. Biskop Mogens fikk ikke sitte med arven lenge før mennene til Iver Jenssøn Jernskjegg fra Hovinsholm på Helgøya sikret seg dem på vegne av den danske riksråd Truid Ulfstand, gift med en datter av Karine Alvsdatters brordatter. Det gamle Grefsheim fra Alv Knutssons tid brant ned i 1714.

## Familie

Alv Knutsson var gift med Magnhild Oddsdatter (Finne), født ca. 1425, død 1499.

**Barn:**
* Knut Alvsson (Tre Rosor). Svenskt riksråd. Død 1502 (drept).
* Odd Alvsson (Tre Rosor). Død 1497 (drept).
* Karine Alvsdatter (Tre Rosor). Død 1536.

## Referanser
Ballastplanter

**Ballastplanter** er plantearter som er innført til Norge som frø i ballast på seilskuter.

Et fartøy må ha tyngdepunktet tilstrekkelig lavt for ikke å velte, og spesielt var dette viktig for seilskuter med høy rigg og stor seilføring.

Et vanlig mønster på 17- og 1800-tallet var at skutene seilte fra Norge med trelast til havner i Europa. Varene de tok i retur hadde sjelden samme tyngde. De kunne ta last av teglstein eller salt, men oftest måtte de ta ombord ballast i form av jord og grus.

Vel tilbake i hjemlandet måtte ballasten losses. Den kunne dumpes i sjøen, men det ble snart forbudt å kaste ballast i havneområdene. Ballasten ble mange steder tatt i land og brukt som fyllmasse i hager m.m. Et typisk tegn på ballastjord er store mengder små flintstein. I Kristiansund heter det at Gomalandet gravsted er bygd opp av ballastjord.

Frø i ballastjorda kunne spire og slå rot, og på denne måten ble nye arter introdusert. Noen av disse har overlevd blitt en del av norsk flora. Andre kunne spire, men klarte ikke å frembringe modne frø. Om lag 200 arter regnes som ballastplanter.

En tilsvarende, moderne problemstilling er marine organismer i ballasttanker.

Eksempler på ballastplanter i seilskutebyen Risør: tunbalderbrå, apotekerkattost, klisstersvineblom, ormehode, byvortemelk, snegleskolm, krypmure, strandkarse, ramkarse, nonseblom, bendelløk, småkattost, 
peruskjellfø og matrem.

Ballastplanten villtulipan – opprinnelig fra Syd- og Sentral-Europa, samt Nord-Afrika – er Arendals kommuneblomst.

## Eksterne lenker
* museumsnett.no Risør museum: ballastplanter 
* https://nhm2.uio.no/botanisk/nbf/blyttia/199603a4.htm *Blyttia* 54(3), 1996 s.139-143: «*Noen spennende plantefunn fra Citadelløya ved Stavern*»
* http://www.nhm.uio.no/botanisk/nbf/blyttia/1998-02_126-133.pdf *Blyttia* 56(2), 1998 s.126-133: «*Er strandkarse Lepidium latifolium L. ei ballastplante i Norge?*»
Union County (Oregon)

**Union County** er et fylke i den amerikanske delstaten Oregon. Det ligger i det nordøstlige delene av staten og grenser mot Umatilla County i vest, Wallowa County i øst, Baker County i sør og Grant County i sørvest.

Union Countys totale areal er 5 280 km² hvorav 5 km² er vann. I 2000 hadde fylket 24 530 innbyggere og administrasjonssenteret ligger i byen La Grande som også er fylkets største by. Fylket ble grunnlagt i 1864 og har fått sitt navn etter byen Union som lå innenfor dets grenser da området ble utskilt fra Baker County under den amerikanske borgerkrigen.

## Eksterne lenker
*
Baker County (Oregon)

**Baker County** er et fylke i den amerikanske delstaten Oregon. Det ligger i de østlige delene av staten og det grenser mot Union County og Wallowa County i nord, Grant County i vest og mot Malheur County i sør. Det grenser også mot delstaten Idaho i øst.

Baker Countys totale areal er 7999 km² hvorav 53 km² er vann. I 2000 hadde fylket 16&nbsp;1 innbyggere og administrasjonssenteret ligger i byen Baker City som også er fylkets største by. Fylket ble grunnlagt i 1862 og har fått sitt navn etter senator Edward Dickinson Baker som ble drept under den amerikanske borgerkrigen.

## Eksterne lenker
*
Mot i brøstet

***Mot i brøstet*** er en norsk situasjonskomedie som gikk på TV 2 fra 1993 til 1997. TV-serien var den første av sitt slag i Norge og ble skapt av Tore Ryen. 

Handlingen er satt til et bolighus på den fiktive adressen Bjerkeveien 12 på Tåsen i Oslo. 

Serien fostret også spin-off-serien *[[Karl & Co]]* og videofilmen *[[Tusenårsfesten]]* (1999). I tillegg ble en svensk versjon skapt i 1998, kalt *[[C/o Segemyhr]]*. I 2009 kom den tredje serien, kalt *[[Karl III (serie)|Karl III]]*, som er en spin-off fra begge de tidligere seriene.

## Rolleliste

## Gjesteroller

## Episodeoversikt

Det er totalt 142 episoder av Mot i brøstet. Nils Vogt, Sven Nordin og Arve Opsahl spiller alle i samtlige av de 142 episodene. Siw Anita Andersen er med i 101 av episodene, Liv Thorsen  er med i 51 episoder og Hilde Lyrån i 41 episoder. 

## Kilder
* 

## Eksterne lenker
*
Politibetjent

**Politibetjent** brukes i Norge om de tre laveste gradene i Politi- og lensmannsetaten:
*Politibetjent 1
*Politibetjent 2
*Politibetjent 3

Politibetjent 1 er den laveste graden og er begynnerstillingen for polititjenestemenn. Tidligere var politibetjent bare tittelen på det som nå heter politibetjent 3. Politibetjent 1 ble betegnet konstabel og politibetjent 2 ble betegnet overkonstabel.

## Se også
*Politigrader i Norge
Politiinspektør

**Politiinspektør** er i Norge en høyere stilling i politiet. Tittelen gis både til jurister som jobber i påtalemyndigheten og til erfarne politifolk med politifaglig bakgrunn som gis høyere lederansvar. Politiinspektører som tilhører påtalemyndigheten kan være leder for en påtalegruppe. Tradisjonelt var politiinspektør i Norge den høyeste stillingen ikke-jurister kunne inneha i politiet (i praksis er det fortsatt det normale).

Politiinspektører er plassert under visepolitimestre og over lensmenn, politistasjonssjefer, overbetjenter, førstebetjenter og politibetjent 3, 2 og 1.

Politiinspektør var frem til midten av 1990-tallet et embete, dvs. man ble utnevnt av Kongen i statsråd og kunne bare avsettes ved å bli fradømt stillingen. Politiinspektører (med unntak av de som ble utnevnt mens det var embete, som fortsatt er embetsmenn) er nå offentlige tjenestemenn og ansettes direkte av politiet.

Politiinspektør oversettes av politiet til engelsk som *Assistant Chief of Police*. Den engelske polititittelen *Inspector* tilsvarer ikke en norsk politiinspektør, men snarere det som i Norge heter politibetjent 3 (historisk: politibetjent, som var plassert over konstabel (nå politibetjent 1, som tilsvarer engelsk Constable) og overkonstabel (nå politibetjent 2, som tilsvarer engelsk Sergeant)). Norsk politiinspektør tilsvarer stillingene *Assistant Chief Constable* eller *Commander* i det britiske politiet.


Fil:Norwegian police rank 9-1.png|Politiinspektør, driftsenhetsleder 
Fil:Norwegian police rank 9.svg|Politiinspektører, politiadvokat eller Assisterende sysselmester på Svalbard


## Se også
* Politigrader i Norge
Politidirektør

**Politidirektør** er en stillingsbetegnelse og gradsbenevnelse i den norske politi- og lensmannsetaten og i politiet i Danmark.

## Norge
### Politidirektører
I Norge er politidirektøren sjef for Politidirektoratet. Disse har vært politidirektør:
* 2000–2011: Ingelin Killengreen
* 2011–2011: Vidar Refvik (konstituert)
* 2011–2012: Øystein Mæland – utnevnt i statsråd 27. mai 2011, trakk seg fra stillingen 16. august 2012 i kjølvannet av rapporten fra 22. juli-kommisjonen
* 2012–2018: Odd Reidar Humlegård
* 2019–2024: Marie Benedicte Bjørnland – utnevnt i statsråd 20. desember 2018 med tiltredelse 1. april 2019
* 2025–: Håkon Skulstad

### Uniform

Fil:Norwegian police rank 13.svg|Den norske politidirektørens uniform har skulderdistinksjoner med seks stjerner.


## Danmark
### Nesthøyeste grad
I Danmark er politidirektøren stillingsbenevnelsen på øverste sjef i hver av de 12 politikretsene i landet. De tolv politidirektørene er underlagt Danmarks *[[rigspolitichef]]*.

### Uniform

Fil:Dansk Politidirektør.svg|Skulderdistinksjonene til Danmarks politidirektører.


## Referanser
Politiadjutant

**Politiadjutant** var en grad for en politiembetsmann i politi- og lensmannsetaten, over politifullmektig og under politiinspektør. I likhet med politiinspektør var politiadjutant en grad som kunne innehas både av jurister og av personer med politifaglig bakgrunn. Politiadjutanter som var jurister tilhørte påtalemyndigheten. Politifagutdannede med graden politiadjutant var svært erfarne politifolk med lederoppgaver. Politiadjutant var tradisjonelt den nest høyeste graden (etter politiinspektør) som ikke-jurister kunne oppnå i politiet.

Graden ble erstattet av politiadvokat, som kun innehas av jurister.
Santa Maria dell’Anima

**Santa Maria dell'Anima** er den tyske, katolske nasjonalkirken i Roma. Den tyske pave Hadrian VI er begravet i kirken. Det tyske prestekolleget og pilegrimshospitset, Collegio Teutonico di Santa Maria dell'Anima, har tilhold i tilknytning til kirken.

## Historie
Kirkens historie går tilbake til en privat hospitsstiftelse grunnlagt for pilegrimer fra den tyskspråklige delen av det hellige romerske rike (det tysk-romerske rike) på 1300-tallet av et ektepar fra Nederlandene. Til hospitset hørte en gotisk kirke, oppført mellom 1431 og 1433. I 1499 besluttet det tyske broderskapet under lederen, Johannes Burkhard, å oppføre en ny bygning for hospitset med en ny kirke. Grunnstenen ble lagt i 1500. Omkring 1523 var bygningen ferdigstilt.

Kirken er gravmæle for bl.a. prominente tyske pilegrimer og tyskere bosatt i Roma. Også den siste paven fra det tysk-romerske rike, pave Hadrian VI, er begravet i kirken. Gravmonumentet for kardinal Matthäus Schiner eksisterer derimot ikke lenger, og ble trolig ødelagt under plyndringen av Roma i 1527.

## Arkitektur
Dagens kirke er en ren renessansebygning. Det er en hallkirke med tre skip og et langt kor. 

## Utsmykning
Ved siden av gravmalerier og minnetavler inneholder kirken fresker av Giovanni Francesco Grimaldi, alterbilleder av Carlo Saraceni, Francesco Salviati og Giulio Romano og skulpturer av Francois Duquesnoy. Hadrians VIs gravmonument befinner seg på høyre side i koret. Det ble utformet av Baldassare Peruzzi, de allegoriske figurene for kardinaldydene rettferdighet, vishet, tapperhet og måtehold stammer bl.a. fra Michelangelo Senese.

En freskesyklus fra 1531 med scener fra den hellige Barbaras liv er utført av Michiel Coxie på oppdrag fra kardinal Willem van Enckevoirt.

I koret ovenfor Hadrian VIs gravmonument er æresgraven for arveprins Karl Fredrik av de forente hertugdømmene Jülich-Kleve-Berg. Monumentet ble tegnet av hans oppdrager, Stephanus Winandus Pighius, og utformet av billedhuggerne *Nicolas Mostaert* og *Gillis van den Vliete*.

## Referanser


## Eksterne lenker
*
Collegio Teutonico di Santa Maria dell’Anima

**Collegio Teutonico di Santa Maria dell'Anima**, kort **Anima**, er et katolsk prestekolleg og pilegrimshospits i Roma.

## Historie

I den pavelige bullen *Quanto frequentius* av 9. november 1399, utstedt av pave Bonifatius IX, nevnes Johann Peters fra Dordrecht og hans hustru Katharina som grunnleggere av et hospits for «fattige folk av den tyske nasjon». Den pavelige skriptor og abbreviator Dietrich av Nieheim gav en rekke gaver til hospitset, grunnla et Mariabroderskap og oppnådde at stiftelsen 20. juni 1406 fikk Den hellige stols beskyttelse. Hospitsets oratorium ble fra 1431 til 1433 ved hjelp av gaver utvidet til en gotisk kirke. Fra 1499 til 1542 ble kirken erstattet av et renessansenybygg. Kirken er den tyske nasjonalkirke i Roma og har navnet *[[Santa Maria dell'Anima]]*.

Gjennom pavelig brev av 15. mars 1859 ble stiftelsen nyorganisert. Rektoren utnevnes av paven og prestekolleget består av geistlige som oppholder seg i Roma for å studere. Prestene i kolleget har ansvaret for sjelesorgen for de tyskspråklige katolske menigheter i Roma.

## Litteratur
* Barbara Baumüller: *Santa Maria dell’Anima in Rom*. Gebrüder Mann, Berlin 2000, ISBN 3-7861-2308-X
* Gisbert Knopp u. Wilfried Hansmann: *S. Maria dell’Anima. Die deutsche Nationalkirche in Rom*. Kühlen, Mönchengladbach 1979, ISBN 3-87448-100-X
*Tamara Scheer, Negotiating National Character. The Habsburgs’ Roman Catholic Priest College Santa Maria dell’ Anima and the German National Church in Rome, 1859-1915, in: Austrian Studies 28 (2020), special issue "Fragments of Empire. Austrian Modernisms and the Habsburg Imaginary, edited by Deborah Holmes & Clemens Peck, 64-78.
Karl Fredrik av Jülich-Kleve-Berg

**Karl Fredrik** (født 28. april 1555 i Kleve i Tyskland, død 9. februar 1575 i Roma) var arveprins av De forente hertugdømmene Jülich-Kleve-Berg. Gjennom sin tidlige død av kopper under en kavalersreise til Roma har han satt dype spor i historien. Med hans død var huset Jülich-Kleve-Bergs dystre ende beseglet.

Karl Fredriks oppdrager Stephanus Winandus Pighius satte med *Hercules Prodicius* et berømt litterært minnesmerke over Karl Fredrik. *Hercules Prodicius* ble den første reiseføreren for Italia.

Karl Fredrik var en vital, høyt intelligent og livsglad ung mann. Hadde han ikke dødd hadde ikke den jülich-kleviske arvefølgestrid brutt ut, Preussen hadde ikke fått fotfeste ved Rhinen og Europakartet hadde sett annerledes ut. Karl Fredrik ble æret av et enormt følge og ble bisatt i den tyske nasjonalkirken i Roma, Santa Maria dell'Anima. Han fikk en praktfull æresgrav tegnet av sin oppdrager Pighius.

## Referanser


## Litteratur
* Wilhelm Diedenhofen: *Das Grab des klevischen Prinzen in Rom*. I: Kalender für das Klever Land auf das Jahr 1967
* Wilhelm Diedenhofen: *Der Tod in Rom*. I: *Land im Mittelpunkt der Mächte. Die Herzogtümer Jülich, Kleve, Berg*. Boss Verlag, Kleve 1985 ISBN 3-922384-46-3
De forente hertugdømmene Jülich-Kleve-Berg

**De forente hertugdømmene Jülich-Kleve-Berg** var tre hertugdømmer ved den nedre Rhinen forent i personalunion og regjert av grevene av Mark fra 1521 til 1609. De inkluderte de westfalske grevskapene Mark og Ravensberg. Hertugdømmenes residens var Düsseldorf. Storstaten ble dannet da Kleve-Mark (hertugdømmet Kleve og grevskapet Mark) og Jülich-Berg-Ravensberg (hertugdømmene Jülich og Berg og grevskapet Ravensberg) ble forent i 1521.

Provinsen Jülich-Kleve-Berg var fra 1815 til 1822 navnet på en prøyssisk provins som omfattet de tidligere hertugdømmene. Men i 1822 ble den forent med provinsen *Storhertugdømmet Niederrhein* til Rhinprovinsen.

## Herskere

Fra 1521 til 1539 regjerte hertug Johann III. Han giftet bort datteren Sibylle av Jülich-Kleve-Berg til Kursachsen. Anna av Kleve, en annen datter, var i seks måneder engelsk dronning. 

1539 ble Johann etterfulgt av Vilhelm V, kalt «den rike». Hans regjeringstid tok slutt i 1592. Da tok den regjeringsudyktige Johann Vilhelm av Kleve nominelt over makten. I den første tiden ble regjeringspliktene utført av hans første hustru Jakobe av Baden. Etter at hun ble drept og et interregnum der styret ble utført av det hertugelige rådet, overtok Johann Vilhelms annen hustru, Antonie av Lothringen, regjeringen. Da Johann Vilhelm døde barnløs i 1609 brøt den jülich-kleviske arvefølgestrid ut.

## Konfesjonell historie
En streng konfesjonalisering som i andre territorier fantes det ikke. Vilhelm V søkte en middelvei (*via media*) åpenbart inspirert av Erasmus av Rotterdams humanisme. Hertugdømmene var riktignok overveiende katolske, men det fantes betydelige minoriteter av lutheranere og kalvinister som fikk utøve sin tro fritt.
Florø radio

**Florø radio (LGL)** var en kystradiostasjon lokalisert i Florø i Sogn og Fjordane. Stasjonen ble opprettet i 1938 etter krav fra «Ruteskipenes Befalsforbund». Bakgrunnen var blant annet flere grunnstøtinger av hurtigrutene i Florø-leia.

Stasjonen ble lagt ned 1. januar 2018 i forbindelse med modernisering og omorganisering i Telenor Kystradio.

Florø radios ansvarsområde omfattet sjø- og havområdene i og utenfor fylkene Sogn og Fjordane, Møre og Romsdal, Sør-Trøndelag og Nord-Trøndelag og strakk seg fra  Fedje og Osebergfeltet i sør til Rørvik og Heidrunfeltet i nord. I mai 2004 overtok stasjonen fjernstyringen av Ørlandet radios radioanlegg etter at denne stasjonen ble stengt.
 
Florø radio spilte en viktig rolle innen maritim radiokommunikasjon, sjøsikkerhet og redningstjeneste den nordlige delen av Nordsjøen og Norskehavet.

## Referanser


## Eksterne lenker
* Info fra Telenor Kystradio
Austrått (Sandnes)

**Austrått** er en bydel i Sandnes med  7 937 innbyggere (1. januar 2015). Bydelen ligger sørøst for sentrum og har et landareal på 13,1 km².

Austrått består nesten utelukkende av boligområder og friområder, i tillegg til noe landbruk. Av annen næring finner man blant annet Mattilsynets regionkontor for Rogaland og Agder og Lyse Energi.
Bydelen har opplevd stor vekst de siste år, men har allikevel hatt en nedgang i befolkningen som følge av at Bogafjell ble skilt ut som egen bydel i 2011. Før dette var Austrått den mest folkerike bydelen i Sandnes med over 10 000 innbyggere.

Bydelens eneste kirke er Høyland kirke, bygget 1841 og restaurert 1969. Kirken er et av kommunens vernede kulturminner. Like ved kirken ligger et av Nord-Jærens populære turområder – Melshei. Området egner seg både til turgåing og ski, med 8 km lysløype og stier som strekker seg inn i Rogaland arboret.

## Skoler
*Austrått skole (B)
*Høyland ungdomsskole (U)
*Iglemyr skole (B)
## Referanser
Claudia Schiffer

**Claudia Schiffer** (født 25. august 1970) er en tysk supermodell og skuespillerinne, som nådde toppen av sin popularitet i løpet av 1990-tallet.

Schiffer ble født i Rheinberg i Nordrhein-Westfalen i Tyskland, og begynte som fotomodell i 1987, etter at hun ble oppdaget på en nattklubb i Düsseldorf. Få uker senere opptrådte hun i *[[ELLE]]*, og innen kort tid fikk hun oppdrag for Chanel. Tidlig på 1990-tallet var hun det nordamerikanske Guess?-jeans' ansikt utad. Hun har også opptrådt i flere filmer, samt i musikkvideoen til Westlifes coverversjon av Billy Joels «Uptown Girl», som den ikoniske uptown girl.

Schiffer var lenge forlovet med, men aldri gift med, magikeren David Copperfield. Den 25. mai 2002 giftet hun seg med filmprodusent Matthew Vaughn. Schiffer og Vaughn har to barn sammen, sønnen Caspar Matthew, født i London den 30. januar 2003, og datteren Clementine, født i London den 11. november 2004.

Hun oppgis å være 182 centimeter høy.

## Filmografi

## Referanser


## Eksterne lenker
* 
* 
* Simplemente Claudia 7 år med Claudia
* Claudia Schiffer Directory på Gnomick